b'\n_START_ARTICLE_\nAnthem, inc. (vdor v sistem)\n_START_PARAGRAPH_\nAnthem, inc. je ameri\xc5\xa1ka zdravstvena zavarovalnica, ki je 4. 2. 2015 podala prijavo vdora v njihov informacijski sistem in masovni zlorabi osebnih podatkov ljudi, ki so stranke zavarovalnice. Vdor v sistem se je sicer zgodil \xc5\xbee veliko prej (datum vdora ni znan). Hekerji so vdrli v ra\xc4\x8dunalni\xc5\xa1ki sistem in tako pri\xc5\xa1li do baze podatkov o skoraj 80 milijonov ljudi. To pomeni, da lahko zlorabljajo identitete ljudi, najemajo posojila, izsiljujejo bolnike in podobno. Vse to je mogo\xc4\x8de zaradi vrste informacij, do katerih so pri\xc5\xa1li (glej Posledice)._NEWLINE_Anthem, inc. je bila ustanovljena v 40. letih 20. stoletja in jo danes poznamo kot eno najve\xc4\x8djih zdravstvenih zavarovalnic. Njen direktor je Joseph R. Swedish.\n_START_SECTION_\nPosledice\n_START_PARAGRAPH_\nPreiskava, ki jo je izvedel FBI, je pokazala, da so z vdorom hekerji pri\xc5\xa1li do podatkov, ki vklju\xc4\x8dujejo imena, rojstne datume, \xc5\xa1tevilke socialnega zavarovanja, podatke o zdravstvenih zavarovanjih, krajih bivanja, elektronskih po\xc5\xa1tah, podatke o zaposlitvah (tudi informacije o mese\xc4\x8dnih dohodkih ljudi) in druge podatke._NEWLINE_Predvidevamo lahko, da se bodo ukradeni podatki prodajali na \xc4\x8drnem trgu.\n_START_SECTION_\n\xc5\xbdrtve\n_START_PARAGRAPH_\nKoliko je \xc5\xbertev vdora v Anthem, inc. se je dolgo \xc4\x8dasa le predvidevalo. Zadnje preiskave so pokazale, da je bilo v tem vdoru prizadetih 78,8 milijonov ljudi.\n_START_SECTION_\nStorilci\n_START_PARAGRAPH_\nHekerji \xc5\xa1e niso bili odkriti, saj je v takih primerih preiskovanje zelo te\xc5\xbeko. Preiskava, ki jo vodi FBI, se je za\xc4\x8dela \xc5\xbee februarja 2015, a \xc5\xbeal \xc5\xa1e ni obrodila sadov._NEWLINE_Nacionalna preiskava v ZDA namiguje, da bi storilci lahko bili hekerji s Kitajske, \xc4\x8deprav je ta podatek zaenkrat \xc5\xa1e nepotrjen. Bi pa ta namig lahko pojasnil opozorilo, ki ga je izdal FBI in govori o tem, da \xc5\xbeelijo kitajski hekerji priti do osebnih podatkov iz komercialnih in vladnih omre\xc5\xbejih v ZDA.'